ພວກກະບົດ ຫົວຮຸນແຮງ ອິສລາມ ສັງຫານ ທະຫານອີຈິບ 11 ຄົນ ທີ່ ແຫຼມໄຊນາຍ
ເຄືອຂ່າຍຂອງກຸ່ມລັດອິສລາມ ໃນອີຈິບ ໂຈມຕີດ່ານກວດທະຫານ 15 ແຫ່ງດ້ວຍກັນ ເຮັດໃຫ້ ທະຫານອີຈິບ ຢ່າງໜ້ອຍ 20 ຄົນ ເສຍຊິວິດ.
ເຄືອຂ່າຍຂອງກຸ່ມລັດອິສລາມໃນອີຈິບ ໄດ້ອ້າງເອົາຄວາມຮັບ ຜິດຊອບໃນຄື້ນ ຟອງການໂຈມຕີ ໃນວັນພຸດມື້ນີ້ ຢູ່ໃນແຫລມ ໄຊນາຍທີ່ເຈົ້າໜ້າທີ່ຮັກສາຄວາມ ປອດໄພກ່າວວ່າ ໄດ້ສັງຫານ ທະຫານ ຢ່າງໜ້ອຍ 20 ຄົນ ການໂຈມຕີຕໍ່ດ່ານກວດຂອງພວກທະຫານຫຼາຍໆແຫ່ງ ຮວມ ທັງການໂຈມຕີສະລະຊີບ ໃກ້ກັບເມືອງ Sheikh Zuweid ຖະແຫຼງການສະບັບນຶ່ງຂອງກຸ່ມລັດອິສລາມ ກ່າວວ່າ ພວກຫົວ ຮຸນແຮງໄດ້ ໂຈມຕີດ່ານກວດຂອງທະຫານ 15 ແຫ່ງດ້ວຍກັນ ພວກຫົວຮຸນແຮງລັດອິສລາມ ໃນແຫລມໄຊນາຍ ໄດ້ທຳການໂຈມຕີກຳລັງຮັກສາຄວາມ ປອດໄພອີຈິບ ຊຳ້ແລ້ວຊຳ້ອີກ ໂດຍການວາງລະເບີດແລະຍິງໂຈມຕີ ໂດຍສະເພາະ ນັບ ແຕ່ປີ 2013 ທີ່ໄດ້ມີການຂັບໄລ່ ປະທານາທິບໍດີອິສລາມ ທ່ານ Mohammed Morsi ອອກຈາກຕຳແໜ່ງ ໂດຍຜູ້ບັນຊານການທະຫານ ໃນເວລານັ້ນ ແລະເປັນປະທານາທິບໍ ດີໃນປັດຈຸບັນ ທ່ານ Abdel Fattah El-Sissi ການໂຈມຕີເທື່ອຫລ້າສຸດ ມີຂື້ນບໍ່ເທົ່າໃດມື້ຫລັງຈາກອະທິໄອຍະການຂອງອີຈິບ ທ່ານ Hisham Barakat ໄດ້ຖືກສັງຫານ ໃນການໂຈມຕີດ້ວຍລະເບີດລົດ ຢູ່ແຄມທາງໃນ ນະຄອນຫລວງໄຄໂຣ ທ່ານ Sissi ໄດ້ຕອບໂຕ້ໃນວັນອັງຄານວານນີ້ ໂດຍການໃຫ້ຄໍາໝັ້ນສັນຍາ ທີ່ຈະເພີ້ມ ຄວາມເຂັ້ມງວດຂອງກົດໝາຍຕ້ານການກໍ່ການຮ້າຍ ແລະຖິ້ມໂທດໃສ່ ພັກນອກກົດ ໝາຍ ພະລາດອນພາບມຸສລິມ ຂອງທ່ານ Morsi ກ່ຽວກັບການເສຍຊີວິດຂອງ ທ່ານ Barakat ໄອຍະການທ່ານນີ້ ເປັນຜູ້ກຳກັບນຳຄະດີຕໍ່ຕ້ານພວກຫົວຮຸນແຮງອິສລາມຫລາຍພັນ ຄະດີ ທີ່ໄດ້ຖືກຕິດຄຸກ ແລະຕັດສິນລົງໂທດຢູ່ໃນການດຳເນີນຄະດີໝູ່ ເປັນຈຳນວນ ຫລວງຫລາຍ ອັນເປັນພາກສ່ວນນຶ່ງໃນການທັບມ້າງຄັ້ງໃຫຍ່ ນັບແຕ່ທ່ານ Morsi ໄດ້ ຖືກໂຄ່ນລົ້ມຈາກຕຳແໜ່ງ ທ່ານ Sissi ບໍ່ໄດ້ໃຫ້ລາຍລະອຽດກ່ຽວກັບແຜນປະຕິຮູບຂອງທ່ານ ໂດຍກ່າວວ່າ ເຂົາ ເຈົ້າຈະເປີດເຜີຍ ໃນບໍ່ເທົ່າໃດມື້ຈະມາເຖິງນີ້